stanford-oval/wikipedia huggingface dataset:
บันทึกรักเจ้าหญิงมือใหม่
ตัวละคร

มีอา เธอร์โมโพลิส / พระเจ้าหลานเธอ เจ้าฟ้าหญิงอะมีเลีย มินยะเนท เธอร์โมโพลิส เรนัลดี - แอนน์ แฮททาเวย์
สมเด็จพระราชินีคลารีส เรนัลดี - จูลี่ แอนดรูส์
โจเซฟ / โจ - เฮกเตอร์ เอลิซอนโด
ลิลลี่ มอสโควิทซ์ - เฮเธอร์ มาทาราซโซ
ไมเคิล มอสโควิทซ์ - โรเบิร์ต ชวาซแมน
เฮเลน เธอร์โมโพลิส - แคโรไลน์ กูดดอลล์
ลาน่า โธมัส - แมนดี้ มัวร์
อาจารย์ใหญ่คุปต้า - ซานดร้า โอ
อาจารย์ แพทริค โอ คาเนลล์ -  ฌอน โอ ไบรอัน
ชาร์ลอต คัทอะเวย์ - แคทเธอลีน มาแชล
นายกรัฐมนตรี โมทาซ - โจเอล แมคเครรี่
และอื่น ๆ
รางวัลที่ได้รับ

| ปี | รางวัล | ผู้รับรางวัล | สถานะ |
| --- | --- | --- | --- |
| 2001 | Heartland Award of Excellence |  |  |
| 2002 | ALMA Award - Outstanding Song in a Motion Picture Soundtrack | "Miracles Happen" โดย ไมร่า | ได้รับการเสนอชื่อ |
| 2002 | ASCAP Top Box Office Film | จอห์น เด็บนี่ |  |
| 2002 | Artios Award - Best Casting for Feature Film, Comedy | มาเซีย รอส ดอนน่า โมรอง เกล โกลด์เบิร์ก | ได้รับการเสนอชื่อ |
| 2002 | BFCA Award - Best Family Film - Live Action |  | ได้รับการเสนอชื่อ |
| 2002 | Golden Trailer Award - Best Animation/Family |  | ได้รับการเสนอชื่อ |
| 2002 | Hollywood Makeup Artist and Hair Stylist Guild Award - Best Contemporary Makeup - Feature | ฮอลลี่ ดาร์มอร์ ลีโอนาร์ด เอนเกิลแมน | ได้รับการเสนอชื่อ |
| 2002 | MTV Movie Award - Breakthrough Female Performance | แอนน์ แฮททาเวย์ | ได้รับการเสนอชื่อ |
| 2002 | Teen Choice Award - Film - Choice Actress, Comedy | แอนน์ แฮททาเวย์ | ได้รับการเสนอชื่อ |
| 2002 | Teen Choice Award - Film - Choice Movie, Comedy |  | ได้รับการเสนอชื่อ |
| 2002 | Young Artist Award - Best Family Feature Film - Comedy |  |  |
แหล่งข้อมูลอื่น

Siamzone - บันทึกรักเจ้าหญิงมือใหม่
The Princess Diaries ที่อินเทอร์เน็ตมูวีเดตาเบส
Official site for the film
แม็กทรักส์

| --- | --- |
ประเภท: บริษัทในเครือ
อุตสาหกรรม: ยานยนต์
ก่อตั้ง: 26 กรกฎาคม 1900; 124 ปีก่อน (1900-07-26) (ในนาม แม็กบราเดอส์ คอมปานี)
ผู้ก่อตั้ง:  จอห์น แม็ก  ออกัสตัส แม็ก 
สำนักงานใหญ่: กรีนส์โบโร, รัฐนอร์ทแคโรไลนา, สหรัฐอเมริกา
บุคลากรหลัก: สตีเฟน รอย (ประธาน)
ผลิตภัณฑ์: รถบรรทุกขนาดกลางและขนาดใหญ่
พนักงาน: 2000
บริษัทแม่: วอลโว่
เว็บไซต์: macktrucks.com
แม็ก ทรักส์ อิงก์ (อังกฤษ: Mack Trucks, Inc.) เป็นบริษัทผู้ผลิตรถบรรทุกชั้นนำของสหรัฐอเมริกา และอดีตเคยผลิตรถบัสและรถราง ก่อตั้งขึ้นในปี ค.ศ. 1900 ในนาม แม็กบราเดอส์ คอมปานี และได้ผลิตยานรถบรรทุกคันแรกในปี 1905 ก่อนจะเปลี่ยนชื่อมาใช้ชื่อปัจจุบันในปี 1922 ตั้งแต่ปี 2000 เป็นต้นมา แม็กได้กลายเป็นบริษัทในเครือของวอลโว่ ซึ่งได้เข้าซื้อกิจการของแม็กและบริษัทแม่เดิมคือ เรอโน เวฮิคูลส์ อินดัสตรีเอลส์
บริษัทก่อตั้งขึ้นครั้งแรกที่บรุกลินในปี ค.ศ. 1900 และได้ย้ายสำนักงานใหญ่ไปยังอัลเลนทาวน์ รัฐเพนซิลเวเนีย ในปี 1905 บริษัทดำเนินกิจการอยู่ในอัลเลนทาวน์ติดต่อกันนานกว่าศตวรรษตั้งแต่ปี 1905 จนถึงปี 2009 จากนั้นจึงได้ย้ายสำนักงานใหญ่ไปยังเมืองกรีนส์โบโร รัฐนอร์ทแคโรไลนา
ผลิตภัณฑ์ของแม็กถูกผลิตขึ้นที่เมืองโลเวอร์มาคันจี รัฐเพนซิลเวเนีย และเมืองเซเลม รัฐเวอร์จิเนีย ผลิตภัณฑ์ระบบส่งกำลังของบริษัทผลิตขึ้นที่โรงงานในเมืองเฮเกอส์ทาวน์ รัฐแมริแลนด์ นอกจากนี้แม็กยังดำเนินโรงงานประกอบเพิ่มเติมในสถานประกอบการที่เพนซิลเวเนีย ออสเตรเลีย และเวเนซุเอลา
ครั้งหนึ่งบริษัทเคยมีโรงงานตั้งอยู่ที่เมืองวินส์โบโร รัฐเซาท์แคโรไลนา, เมืองเฮย์เวิร์ด รัฐแคลิฟอร์เนีย และเมืองโอกวิลล์ รัฐออนแทรีโอ ซึ่งปัจจุบันได้ปิดตัวลงแล้ว
จังหวัดนครศรีธรรมราช

สำหรับความหมายอื่นของ "นครศรีธรรมราช" ดูที่ นครศรีธรรมราช (แก้ความกำกวม)
| จังหวัดนครศรีธรรมราช‎ |
| --- | --- |
จังหวัด
การถอดเสียงอักษรโรมัน
 • อักษรโรมัน: Changwat Nakhon Si Thammarat
จากซ้ายไปขวา บนลงล่าง : กำแพงเมืองนครศรีธรรมราช วัดพระมหาธาตุ สนามกีฬานครศรีธรรมราช ท่าอากาศยานนานาชาตินครศรีธรรมราช สถานีรถไฟนครศรีธรรมราช
   ธง ตรา
คำขวัญ: เราชาวนครฯ อยู่เมืองพระ มั่นอยู่ในสัจจะศีลธรรม กอปรกรรมดี มีมานะพากเพียร ไม่เบียดเบียนทำอันตรายผู้ใด
แผนที่ประเทศไทย จังหวัดนครศรีธรรมราช‎เน้นสีแดงแผนที่ประเทศไทย จังหวัดนครศรีธรรมราช‎เน้นสีแดง
ประเทศ:  ไทย
การปกครอง
 • ผู้ว่าราชการ : สมชาย ลีหล้าน้อย   (ตั้งแต่ พ.ศ. 2567) 
 • นายก อบจ. : วาริน ชิณวงศ์   (ตั้งแต่ พ.ศ. 2567) 
พื้นที่
 • ทั้งหมด: 9,942.502 ตร.กม. (3,838.821 ตร.ไมล์)
อันดับพื้นที่: อันดับที่ 18
ประชากร (พ.ศ. 2566)
 • ทั้งหมด: 1,540,953 คน
 • อันดับ: อันดับที่ 8
 • ความหนาแน่น: 154.98 คน/ตร.กม. (401.4 คน/ตร.ไมล์)
 • อันดับความหนาแน่น: อันดับที่ 26
รหัส ISO 3166: TH-80 
ชื่อไทยอื่น ๆ: นคร เมืองคอน คอน นครศรี ตามพรลิงก์ ลิกอร์ คิวคูตอน ตันเหมยหลิง ละคร
สัญลักษณ์ประจำจังหวัด
 • ต้นไม้: แซะ
 • ดอกไม้: ราชพฤกษ์
 • สัตว์น้ำ: ปลาหมอ
ศาลากลางจังหวัด
 • ที่ตั้ง: ถนนราชดำเนิน ตำบลในเมือง อำเภอเมืองนครศรีธรรมราช จังหวัดนครศรีธรรมราช 80000
 • โทรศัพท์: 0 7535 6952
 • โทรสาร: 0 7535 6531
เว็บไซต์: www.nakhonsithammarat.go.th
 
 ส่วนหนึ่งของสารานุกรมประเทศไทย
จังหวัดนครศรีธรรมราช เป็นจังหวัดในประเทศไทย มีประชากรมากที่สุดในภาคใต้และมีขนาดพื้นที่ใหญ่เป็นอันดับ 2 ของภาคใต้ (รองจากสุราษฎร์ธานี) ซึ่งเป็นจังหวัดที่มีอำเภอมากที่สุดในภาคใต้ ห่างจากกรุงเทพมหานคร ประมาณ 780 กิโลเมตร มีจังหวัดที่อยู่ติดกันได้แก่ สงขลา พัทลุง ตรัง กระบี่ และสุราษฎร์ธานี
ประวัติศาสตร์

หลักฐานในยุคก่อนประวัติศาสตร์ของนครศรีธรรมราชพบตั้งแต่ยุคหินกลางและยุคหินใหม่ พบเครื่องมือหินต่าง ๆ พบระนาดหินที่อำเภอท่าศาลา ต่อมาในยุคโลหะได้พบหลักฐานทางโบราณคดี คือ กลองมโหระทึกสำริด 2 ใบ ที่บ้านเกตุกาย ตำบลท่าเรือ อำเภอเมือง และที่คลองคุดด้วน อำเภอฉวาง
ประวัติศาสตร์ > สมัยโบราณ

ในสมัยโบราณนครศรีธรรมราชอยู่ภายใต้การปกครองของอาณาจักรศรีวิชัยซึ่งมีศูนย์กลางแห่งหนึ่งอยู่ที่อำเภอไชยา จังหวัดสุราษฎร์ธานี ในช่วงพุทธศตวรรษที่ 13 - 16 ดังปรากฏในจารึกภาษาสันสกฤตวัดเสมาเมือง กล่าวถึงพระเจ้ากรุงศรีวิชัยพระนามว่าศรีมหาราชาทรงสร้างปราสาทอิฐสามองค์เพื่อถวายแด่พระผู้ผจญมาร (พระสมณโคดม) พระปัทมปาณี และพระวัชรปาณี อาณาจักรศรีวิชัยนับถือพระพุทธศาสนานิกายมหายานและนับถือพระโพธิสัตว์ ต่อมาในพ.ศ. 1568 พระเจ้าราเชนทระโจฬะที่ 1 (Rajendra Chola I) แห่งราชวงศ์โจฬะซึ่งมาจากแคว้นทมิฬในอินเดียใต้ ยกทัพเรือเข้ารุกรานแหลมมลายูและภาคใต้ของไทย ทำให้อำนาจของศรีวิชัยเสื่อมลงและบริเวณแหลมมลายูตกอยู่ภายใต้การปกครองของโจฬะอยู่เวลาหนึ่ง การล่าถอยออกไปของโจฬะ นำไปสู่กำเนิด อาณาจักรตามพรลิงค์ ซึ่งมีศูนย์กลางอยู่ที่เมืองตามพรลิงก์หรือนครศรีธรรมราชในปัจจุบัน จารึกเมืองทันโจร์ (Tanjore Inscription) ซึ่งจารึกขึ้นในพ.ศ. 1573 บันทึกเมืองต่าง ๆ ที่พระเจ้าราเชนทระฯทรงพิชิตได้ปรากฏชื่อเมือง "มัทลิงกัม" (Madalingam) และบันทึกของขุนนางชาวจีนสมัยราชวงศ์ซ่งปรากฏชื่อเมือง "ตันหม่าลิ่ง" (單馬令 จีนยุคกลาง: tɑn mˠaX liᴇŋ) หมายถึงตามพรลิงก์ จักรวรรดิขอมแผ่ขยายอำนาจมายังภาคใต้ของไทยในระยะเวลาหนึ่งจากนั้นจึงเสื่อมไปเก
ประวัติศาสตร์ > อาณาจักรตามพรลิงก์

ตามที่ปรากฏในจารึกวัดหัวเวียงที่อำเภอไชยา ว่าในพ.ศ. 1774 พระเจ้าผู้ปกครองเมืองตามพรลิงก์พระนามว่าศรีธรรมราชแห่งปทุมวงศ์ สันนิษฐานว่าราชวงศ์ปทุมวงศ์หรือราชวงศ์ศรีธรรมาโศกราชนี้อาจเป็นวงศ์ที่สืบเชื่อสายมาจากพระเจ้าสุริยวรมันที่ 1 ซึ่งสอดคล้องกับเนื้อความใน ตำนานเมืองนครศรีธรรมราช ว่าพญาศรีธรรมาโศกราชหนีมาจากเมืองอินทปัตถ์ (เมืองพระนคร) ตำแหน่งของผู้ปกครองเมืองตามพรลิงก์ในสมัยนี้เรียกว่า "พระเจ้าศรีธรรมาโศกราช" อาณาจักรตามพรลิงก์มีอำนาจเหนือเมืองสิบสองนักษัตร ประกอบไปด้วยสิบสองเมืองที่อยู่ภายใต้อำนาจของนครศรีธรรมราช ประกอบไปด้วยเมืองต่าง ๆ ในภาคใต้ของไทยไปจนถึงไทรบุรี กลันตัน และปาหังในประเทศมาเลเซีย ในสมัยของราชวงศ์ปทุมวงศ์อาณาจักรตามพรลิงก์ได้เปลี่ยนมานับถือพุทธศาสนาเถรวาทลังกาวงศ์ ในสมัยของพระเจ้าศรีธรรมาโศกราชมีการเริ่มสร้างเจดีย์พระธาตุขึ้นซึ่งเป็นเจดีย์ให้เป็นแบบทรงระฆังคว่ำแบบลังกา พระเจ้าจันทรภาณุแห่งตามพรลิงก์ทรงยกทัพเรือข้ามมหาสมุทรอินเดียเข้ารุกรานเกาะลังกาในสมัยของพระเจ้าปรากรมพาหุที่ 2 (Parakramapahu II) แห่งลังกาและสามารถครอบครองดินแดนบางส่วนของเกาะลังกาได้ในช่วงเวลาหนึ่ง
อาณาจักรตามพรลิงก์เสื่อมอำนาจลงในสมัยต่อมาและตกอยู่ภายใต้อำนาจของอาณาจักรสุโขทัย จากตำนานเมืองนครศรีธรรมราชและสิหิงคนิทาน พระพุทธสิหิงค์ลอยมาจากลังกาจากนั้นมาหยุดพักที่หาดทรายแก้วเมืองนครศรีธรรมราชจากนั้นจึงลอยต่อไปยังทิศเหนือไปยังเชียงใหม่ อาจเกี่ยวข้องกับเหตุการณ์ในชินกาลมาลีปกรณ์ที่ว่าพระเจ้าโรจนราชหรือพ่อขุนรามคำแหงแห่งสุโขทัยเสด็จมายังนครศรีธรรมราชแล้วอัญเชิญพระพุทธสิหิงค์ซึ่งมาจากลังกาไปประดิษฐานไว้ที่สุโขทัย ในสมัยนี้ปรากฏชื่อเมือง "นครศรีธรรมราช" ขึ้นเป็นครั้งแรกในศิลาจารึกหลักที่ 1 ในความหมายว่าเมืองของพระเจ้าศรีธรรมาโศกราช นครศรีธรรมราชมีอิทธิพลต่อพุทธศาสนาของสุโขทัยอย่างมาก ดังข้อความในศิลาจารึกฯว่าพระเถระสุโขทัย "ทุกคนลุกแต่เมืองศรีธรรมราชมา"
ในพ.ศ. 1808 ทัพเรือของอาณาจักรมัชปาหิตบนเกาะชวายกทัพเข้าโจมตีเมืองนครศรีธรรมราช ชาวบ้านนำโดยชายชื่อว่า "พังพการ" ได้รวบรวมกำลังพลขับไล่ทัพของชวาออกไปได้สำเร็จ ต่อมาท้าวพิชัยเทพเชียงภวาแห่งลุ่มแม่น้ำเจ้าพระยาให้พระโอรสคือท้าวอู่ทองยกทัพเข้ารุกรานนครศรีธรรมราช ทัพของท้าวอู่ทองและพระเจ้าศรีธรรมาโศกราชสู้รับกันที่บางสะพานจนนำไปสู่การแบ่งเขตแดนระหว่างพระเจ้าศรีธรรมาโศกราชและท้าวอู่ทอง นับจากนั้นอาณาจักรนครศรีธรรมราชจึงตกอยู่ภายใต้อิทธิพลของรัฐที่ลุ่มแม่น้ำเจ้าพระยาซึ่งต่อมากลายเป็นอาณาจักรอยุธยา ต่อมาเกิดโรคระบาดในเมืองนครศรีธรรมราช พระเจ้าศรีธรรมาโศกราชองค์สุดท้ายพร้อมญาติวงศ์เสด็จหนีลงเรือออกทะเลหายสาบสูญ เมืองนครศรีธรรมราชจึงกลายเป็นเมืองร้างว่างผู้คน เชื้อสายปทุมวงศ์จึงสิ้นสุดลง
ประวัติศาสตร์ > การเปลี่ยนแปลงเขตจังหวัด

16 พฤษภาคม 2440 ได้มีการรวมเกาะสมุย มณฑลนครศรีธรรมราช และเกาะพะงัน มณฑลชุมพร รวมขึ้นกับเมืองกาญจนดิษฐ์ มณฑลชุมพร (ปัจจุบัน คือ อำเภอเกาะสมุย และอำเภอดอนสัก (เฉพาะตำบลดอนสัก (บางส่วน)) จังหวัดสุราษฎร์ธานี)
29 กรกฎาคม 2449 ได้มีการโอนอำเภอลำพูน อำเภอพนม และอำเภอพะแสง จากเมืองนครศรีธรรมราช มณฑลนครศรีธรรมราช มาขึ้นกับเมืองไชยา มณฑลชุมพร (ปัจจุบัน คือ อำเภอเคียนซา, อำเภอชัยบุรี, อำเภอบ้านนาเดิม, อำเภอบ้านนาสาร, อำเภอพนม, อำเภอพระแสง, อำเภอเวียงสระ, อำเภอบ้านตาขุน (เฉพาะตำบลเขาวง) และอำเภอพุนพิน (เฉพาะตำบลกรูด และตำบลตะปาน) จังหวัดสุราษฎร์ธานี และอำเภอเขาพนม (เฉพาะตำบลเขาดิน, ตำบลพรุเตียว (บางส่วน) และตำบลหน้าเขา (บางส่วน)) และอำเภอปลายพระยา (เฉพาะตำบลปลายพระยา, ตำบลเขาเขน และตำบลคีรีวง) จังหวัดกระบี่)
17 สิงหาคม 2450 ได้มีการโอนตำบลทะเลน้อย ตำบลตะเครียะ ตำบลหัวป่า ตำบลบ้านพร้าว และตำบลสำโรง จากอำเภอพังไกร เมืองนครศรีธรรมราช มาขึ้นกับอำเภอทะเลน้อย เมืองพัทลุง (ปัจจุบัน คือ อำเภอควนขนุน (เฉพาะตำบลทะเลน้อย และตำบลพนางตุง (บางส่วน)) จังหวัดพัทลุง และอำเภอระโนด (เฉพาะตำบลตะเครียะ และตำบลบ้านขาว) จังหวัดสงขลา)
27 พฤศจิกายน 2464 ได้มีการโอนตำบลคลองแดน อำเภอหัวไทร จังหวัดนครศรีธรรมราช ไปขึ้นกับกิ่งอำเภอระโนด จังหวัดสงขลา (ปัจจุบัน คือ อำเภอระโนด (เฉพาะตำบลคลองแดน และตำบลแดนสงวน) จังหวัดสงขลา)
14 เมษายน 2472 ได้มีการโอนตำบลไชยคราม และตำบลดอนสัก อำเภอสิชล จังหวัดนครศรีธรรมราช ไปขึ้นกับอำเภอกาญจนดิษฐ์ จังหวัดสุราษฎร์ธานี (ปัจจุบัน คือ อำเภอดอนสัก (เฉพาะตำบลไชยคราม ตำบลปากแพรก และตำบลดอนสัก) จังหวัดสุราษฎร์ธานี)
1 เมษายน 2480 ได้มีการโอนตำบลลำทับ กิ่งอำเภอท่ายาง อำเภอทุ่งสง จังหวัดนครศรีธรรมราช ไปขึ้นกับอำเภอคลองท่อม จังหวัดกระบี่ (ปัจจุบัน คือ อำเภอลำทับ จังหวัดกระบี่)
20 พฤศจิกายน 2515 ได้มีการโอนหมู่ที่ 7 (บ้านนางกำ) ตำบลท้องเนียน อำเภอขนอม จังหวัดนครศรีธรรมราช ไปขึ้นกับตำบลดอนสัก อำเภอดอนสัก จังหวัดสุราษฎร์ธานี (ปัจจุบัน คือ อำเภอดอนสัก (เฉพาะตำบลดอนสัก (บางส่วน) จังหวัดสุราษฎร์ธานี)
พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จจังหวัดนครศรีธรรมราช
ภูมิศาสตร์ > ที่ตั้งและอาณาเขต

จังหวัดนครศรีธรรมราชตั้งอยู่ฝั่งตะวันออกของภาคใต้ โดยมีพื้นที่ใหญ่เป็นอันดับ 2 ของภาคใต้ โดยมีจังหวัดที่มีอาณาเขตติดกัน ดังนี้
ด้านเหนือ ติดกับจังหวัดสุราษฎร์ธานี และอ่าวไทย
ด้านใต้ ติดกับจังหวัดตรัง จังหวัดพัทลุง และจังหวัดสงขลา
ด้านตะวันออก ติดกับอ่าวไทย
ด้านตะวันตก ติดกับจังหวัดสุราษฎร์ธานี และจังหวัดกระบี่
พื้นที่ที่ติดกับทะเลฝั่งอ่าวไทยของจังหวัดนครศรีธรรมราชนั้นมีชายฝั่งยาวประมาณ 225 กิโลเมตร และจังหวัดนครศรีธรรมราชมีเขาสูงที่สุดในภาคใต้ คือ เขาหลวง มีความสูงประมาณ 1,835 เมตร
หน่วยการปกครอง > การปกครองส่วนภูมิภาค

การปกครองแบ่งออกเป็น 23 อำเภอ 170 ตำบล 1,428 หมู่บ้าน
| --- | --- |
 อำเภอเมืองนครศรีธรรมราช  อำเภอพรหมคีรี  อำเภอลานสกา  อำเภอฉวาง  อำเภอพิปูน  อำเภอเชียรใหญ่  อำเภอชะอวด  อำเภอท่าศาลา  อำเภอทุ่งสง  อำเภอนาบอน  อำเภอทุ่งใหญ่  อำเภอปากพนัง:   อำเภอร่อนพิบูลย์  อำเภอสิชล  อำเภอขนอม  อำเภอหัวไทร  อำเภอบางขัน  อำเภอถ้ำพรรณรา  อำเภอจุฬาภรณ์  อำเภอพระพรหม  อำเภอนบพิตำ  อำเภอช้างกลาง  อำเภอเฉลิมพระเกียรติ
หน่วยการปกครอง > การปกครองส่วนท้องถิ่น

บทความหลัก: รายชื่อองค์กรปกครองส่วนท้องถิ่นในจังหวัดนครศรีธรรมราช
องค์กรปกครองส่วนท้องถิ่นในจังหวัดนครศรีธรรมราชแบ่งออกเป็น ระดับบนและระดับล่าง ระดับบน ได้แก่ 1 องค์การบริหารส่วนจังหวัด (องค์การบริหารส่วนจังหวัดนครศรีธรรมราช) ส่วนระดับล่าง ได้แก่ 1 เทศบาลนคร (เทศบาลนครนครศรีธรรมราช) 3 เทศบาลเมือง (เทศบาลเมืองปากพูน เทศบาลเมืองทุ่งสง และเทศบาลเมืองปากพนัง) 50 เทศบาลตำบล และ 130 องค์การบริหารส่วนตำบล
เจ้าเมืองนครและผู้ว่าราชการจังหวัดนครศรีธรรมราช > เจ้าเมืองนครศรีธรรมราช

| ลำดับ | รายนาม | เริ่มต้น | สิ้นสุด |
| --- | --- | --- | --- |
| 1 | เจ้าพระยานครศรีธรรมราช (หนู) | 2319 | 2325 |
| 2 | เจ้าพระยาสุธรรมมนตรี (พัฒน์ ณ นคร) | 2325 | 2357 |
| 3 | เจ้าพระยานครศรีธรรมราช (น้อย ณ นคร) | 2357 | 2381 |
| 4 | เจ้าพระยานครศรีธรรมราช (น้อยกลาง ณ นคร) | 2384 | 2410 |
| 5 | เจ้าพระยาสุธรรมมนตรีศรีธรรมราช (หนูพร้อม ณ นคร) | 2410 | 2440 |
เจ้าเมืองนครและผู้ว่าราชการจังหวัดนครศรีธรรมราช > สมุหเทศาภิบาลมณฑลนครศรีธรรมราช

| ลำดับ | รายนาม | เริ่มต้น | สิ้นสุด |
| --- | --- | --- | --- |
| 1 | เจ้าพระยายมราช (ปั้น สุขุม) | 2439 | 2449 |
| 2 | พระยาศรีธรรมราช (เจริญ จารุจินดา) | 2449 | 2453 |
| 3 | สมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ | 2453 | 2468 |
| 4 | พระยาสุรินทราชา (นกยูง วิเศษกุล) | 2468 | 2469 |
| 5 | พระยาศรีธรรมราช (ทองคำ กาญจนโชติ) | 2469 | 2476 |
เศรษฐกิจ

เศรษฐกิจโดยทั่วไปของจังหวัดนครศรีธรรมราชขึ้นอยู่กับภาคเกษตร อาชีพหลัก คือ ทำสวนยางพารา ทำสวนปาล์มน้ำมัน ทำนา ทำไร่ การปลูกผลไม้(สวนสมรม) ทำสวนมะพร้าว การประมง การเพาะเลี้ยงสัตว์น้ำชายฝั่ง และการเลี้ยงสัตว์
ศาสนา

ชาวนครศรีธรรมราช ส่วนใหญ่นับถือ ศาสนาพุทธ ประมาณ 92.08% รองลงมา คือ ศาสนาอิสลาม ประมาณ 7.03% ศาสนาคริสต์ ประมาณ 0.89% นอกจากนั้นเป็นศาสนาอื่น ๆ (ข้อมูลประชากร 1,516,499 คน ปี พ.ศ. 2552)
การคมนาคม

ในตัวเมืองนครศรีธรรมราช มีรถสองแถว วิ่งบริการรอบเมือง และจากนครศรีธรรมราชไปสู่อำเภอใกล้เคียง หรือจังหวัดข้างเคียง สามารถเลือกใช้บริการได้ทั้งมีรถตู้ รถเมล์ รถโดยสาร และรถไฟ
การคมนาคม > ทางรถไฟ

รถไฟ จากสถานีรถไฟกรุงเทพ มีขบวนรถเร็วขบวนที่ 173/174 รถด่วนขบวนที่ 85/86 ไปนครศรีธรรมราช รวมระยะทาง 832 กิโลเมตร
และ ยังมีขบวนรถท้องถิ่นที่ 451/452 นครศรีธรรมราช-สุไหงโกลก-นครศรีธรรมราช
และ ขบวนรถท้องถิ่นที่ 455/456 นครศรีธรรมราช-ยะลา-นครศรีธรรมราช
การคมนาคม > ทางรถโดยสารประจำทาง

บริษัท ขนส่ง จำกัด มีบริการรถโดยสารทั้งแบบธรรมดา และปรับอากาศ ออกจากสถานีขนส่งผู้โดยสารกรุงเทพ (ถนนบรมราชชนนี), อำเภอขนอม มีรถ วีไอพี ปรับอากาศ ชั้น 1 ขนอม-กรุงเทพฯ และกรุงเทพฯ-ขนอม
การคมนาคม > ทางรถยนต์ส่วนบุคคล

การเดินทางจากกรุงเทพมายังนครศรีธรรมราช ใช้เส้นทางหลวงหมายเลข 4 กรุงเทพฯ-ประจวบคีรีขันธ์-ชุมพร แล้วใช้เส้นทางหลวงแผ่นดินหมายเลข 41 ผ่านสุราษฎร์ธานี-ทุ่งสง จนถึงนครศรีธรรมราช หรือ ถึงอำเภอพุนพิน สุราษฎร์ธานี แล้วใช้เส้นทางหลวงแผ่นดินหมายเลข 401 เลียบชายฝั่งทะเล ไปจนถึงนครศรีธรรมราช รวมระยะทาง 780 กิโลเมตร นอกจากนี้ยังสามารถเดินทางยังอำเภออื่น ๆ หรือจังหวัดใกล้เคียงได้อีกด้วย
การคมนาคม > ทางอากาศยาน

ท่าอากาศยานนครศรีธรรมราช มีเที่ยวบินให้บริการ 23 เที่ยวบินต่อวัน โดยมี 5 สายการบินคือ การบินไทยสมายล์ นกแอร์ ไทยเวียดเจ็ทแอร์ ไทยแอร์เอเชีย และไทยไลอ้อนแอร์  รายละเอียดเพิ่มเติมดูได้ที่ ท่าอากาศยานนครศรีธรรมราช
การคมนาคม > ระยะทางจากตัวจังหวัดไปอำเภอต่าง ๆ

อำเภอพระพรหม 19 กิโลเมตร
อำเภอพรหมคีรี 21 กิโลเมตร
อำเภอท่าศาลา 25 กิโลเมตร
อำเภอลานสกา 27 กิโลเมตร
อำเภอเฉลิมพระเกียรติ 30 กิโลเมตร
อำเภอร่อนพิบูลย์ 35 กิโลเมตร
อำเภอปากพนัง 39 กิโลเมตร
อำเภอเชียรใหญ่ 48 กิโลเมตร
อำเภอนบพิตำ 52 กิโลเมตร
อำเภอช้างกลาง 58 กิโลเมตร
อำเภอทุ่งสง 58 กิโลเมตร
อำเภอจุฬาภรณ์ 58 กิโลเมตร
อำเภอนาบอน 58 กิโลเมตร
อำเภอสิชล 59 กิโลเมตร
อำเภอฉวาง 63 กิโลเมตร
อำเภอหัวไทร 65 กิโลเมตร
อำเภอชะอวด 66 กิโลเมตร
อำเภอพิปูน 77 กิโลเมตร
อำเภอถ้ำพรรณรา 78 กิโลเมตร
อำเภอทุ่งใหญ่ 81 กิโลเมตร
อำเภอบางขัน 90 กิโลเมตร
อำเภอขนอม 96 กิโลเมตร
กีฬา

สโมสรฟุตบอลนครศรีฯ ยูไนเต็ด
บุคคลที่มีชื่อเสียง

สมชาย วงศ์สวัสดิ์ นายกรัฐมนตรีไทยคนที่ 26
พิมพ์ภัทรา วิชัยกุล นักการเมือง
แทนคุณ จิตต์อิสระ นักการเมือง
ณัฐวุฒิ ใสยเกื้อ นักการเมือง
ณัฐชา บุญไชยอินสวัสดิ์  นักการเมือง
กันติชา ชุมมะ นักแสดงและนางแบบ
จักรกฤษณ์ อำมรัตน์ นักแสดง
เชิด ทรงศรี ผู้กำกับภาพยนตร์
โชเล่ย์ ดอกกระโดน นักแสดงตลก
ฐกฤต ตวันพงค์ นักแสดง
ณรรลฌา ดอกกะฐิน นักร้อง
ไตรภพ ลิมปพัทธ์ พิธีกร
ธัญสินี พรมสุทธิ์ นักแสดง
นนธวรรณทัศ บรามาซ มิสไทยแลนด์เวิลด์ 2014
นัท มีเรีย นักร้องและนักแสดง
นาธาน โอร์มาน นักร้องและนักแสดง
ปุณยาพร พูลพิพัฒน์ นักแสดง
พัชชุดาญ์ พันธุ์พิพัฒน์ นักแสดงและนางแบบ
พิชญา เชาวลิต นักแสดง
มัณฑนา หิมะทองคำ นักแสดง
เรืองศักดิ์ ลอยชูศักดิ์ นักร้องและนักแสดง
วิฑูรย์ กรุณา นักแสดง
เวอาห์ แสงเงิน นักแสดง
ศุภชัย ศรีวิจิตร ผู้จัดละคร
สุรัสวดี เชื้อชาติ นักร้อง ผู้กำกับภาพยนตร์โฆษณา
อรัญญา พงศ์ภัณฑารักษ์ นักแสดง
อัจฉรา ทองเทพ นักแสดง
เอกชัย ศรีวิชัย นักร้อง นักแสดง
กิตติคุณ เชียรสงค์ นักร้อง
อาทิตย์ ตั้งสวัสดิ์รัตน์ นักแสดง
เขมสรณ์ หนูขาว ผู้ประกาศข่าว พิธีกร
รัชนก สุวรรณเกตุ นักร้อง
ณฉัตร จันทพันธ์ นักแสดง
รัชนก ศรีโลพันธุ์ นักร้อง
สุกรี เจริญสุข อดีตคณบดีวิทยาลัยดุริยางคศิลป์ มหาวิทยาลัยมหิดล
ปิฎก สุขสวัสดิ์ คู่สมรสนายกรัฐมนตรี แพทองธาร ชินวัตร นายกรัฐมนตรีไทยคนที่ 31
เมืองพี่เมืองน้อง

| เมือง | วันลงนาม | หมายเหตุ |
| --- | --- | --- |
|  เมืองกุ้ยกั่ง ประเทศจีน | 9 กันยายน 2559 | หนังสือแสดงเจตจำนงเพื่อเป็นเมืองพี่เมืองน้องระหว่างจังหวัดนครศรีธรรมราชและเมืองกุ้ยก่าง |
|  จังหวัดภูเก็ต ประเทศไทย | 17 มีนาคม 2560 | บันทึกความร่วมมือการพัฒนาเศรษฐกิจการท่องเที่ยวและการพัฒนาสู่เมืองอัจฉริยะระหว่างจังหวัดภูเก็ตและจังหวัดนครศรีธรรมราช |
|  จังหวัดนครพนม ประเทศไทย | 16 มิถุนายน 2560 | บันทึกข้อตกลงความร่วมมือระหว่างจังหวัดนครศรีธรรมราชและจังหวัดนครพนม |
|  เมืองผิงเสียง ประเทศจีน | 1 มิถุนายน 2561 | บันทึกข้อตกลงความร่วมมือการสถาปนาบ้านพี่เมืองน้องระหว่างจังหวัดนครศรีธรรมราชและเมืองผิงเสียง |
ดูเพิ่ม

รายชื่อวัดในจังหวัดนครศรีธรรมราช
รายชื่อโรงเรียนในจังหวัดนครศรีธรรมราช
รายชื่อโรงพยาบาลในจังหวัดนครศรีธรรมราช
รายชื่อองค์กรปกครองส่วนท้องถิ่นในจังหวัดนครศรีธรรมราช
ฮาตส์ทูฮาตส์

| ฮาตส์ทูฮาตส์ |
| --- | --- |
ฮาตส์ทูฮาตส์ในเดือนมีนาคม 2025  จากซ้ายไปขวา: เยออน, สเตลล่า, ยูฮา, อีอัน, เอนา, จูอึน, คาร์เมน และจีอู
ข้อมูลพื้นฐาน
ที่เกิด: โซล ประเทศเกาหลีใต้
แนวเพลง: เคป็อป
ช่วงปี: 2025–ปัจจุบัน
ค่ายเพลง: เอสเอ็ม

สมาชิก:  คาร์เมน  จีอู  ยูฮา  สเตลล่า  จูอึน  เอนา  อีอัน  เยออน 

เว็บไซต์: hearts2hearts
ฮาตส์ทูฮาตส์ (เกาหลี: 하츠투하츠; อาร์อาร์: HacheutuHacheu; อังกฤษ: Hearts2Hearts, มักเขียนตัวพิมพ์ใหญ่ทั้งหมดหรือ H2H) เป็นเกิร์ลกรุปเกาหลีใต้ ก่อตั้งโดยเอสเอ็มเอนเตอร์เทนเมนต์ ประกอบด้วยสมาชิกจำนวนแปดคนคือ คาร์เมน, จีอู, ยูฮา, สเตลล่า, จูอึน, เอนา, อีอัน และเยออน พวกเธอเปิดตัวเมื่อวันที่ 24 กุมภาพันธ์ 2025 ด้วยอัลบั้มซิงเกิลThe Chase และซิงเกิลนำที่มีชื่อเดียวกัน
ชื่อ

ตามรายงานของเอสเอ็มเอนเตอร์เทนเมนต์ ชื่อวง Hearts2Hearts มีความหมายว่า "การเชื่อมต่อกับแฟนๆ ทั่วโลกผ่านโลกดนตรีอันลึกลับที่เต็มไปด้วยอารมณ์ความรู้สึกต่างๆ และข้อความที่จริงใจ และก้าวไปข้างหน้าด้วยกันในฐานะ 'เรา' ที่ยิ่งใหญ่กว่า"
ประวัติ > 2023–2025: การก่อตั้ง

ข่าวแรกของเกิร์ลกรุปใหม่จากเอสเอ็มเอนเตอร์เทนเมนต์ เกิดขึ้นในเดือนกุมภาพันธ์ 2023 เมื่อบริษัทได้ประกาศ กลยุทธ์องค์กรเอสเอ็ม 3.0 ใหม่ ในวิดีโอประกาศ CEO Sung Su-lee และ COO Young Jun-tak ได้ประกาศว่าเอสเอ็มจะเปิดตัววงดนตรีใหม่สี่วงในปี 2023 ได้แก่ ซับยูนิตใหม่ของเอ็นซีที ที่ตั้งอยู่ในโตเกียว (ซึ่งกลายเป็นเอ็นซีทีวิช) บอยแบนด์ใหม่ (ซึ่งกลายเป็นไรซ์) และศิลปินเดี่ยวเสมือนจริง (ซึ่งกลายเป็นนาวิส) รวมถึงเกิร์ลกรุปใหม่ แผนเหล่านี้ได้รับการยืนยันอีกครั้งในเดือนพฤษภาคมเมื่อบริษัทแชร์วิดีโอยูทูบของ CEO Jang Cheol-hyuk ที่ประกาศแผนของพวกเขาสำหรับปี 2023 ซึ่งยืนยันแผนของบริษัทที่จะเปิดตัวเกิร์ลกรุปใหม่ในไตรมาสที่สี่ของปี
การเปิดตัวของกลุ่มถูกเลื่อนหลายครั้งโดยข่าวนี้จะถูกเปิดเผยในรายงานผลประกอบการของบริษัททุกครั้ง การล่าช้าครั้งแรกเกิดขึ้นในเดือนสิงหาคม 2023 โดยเอสเอ็มระบุว่ากลุ่มจะเปิดตัวในช่วงครึ่งแรกของปี 2024 การเปิดตัวถูกเลื่อนอีกครั้งในเดือนพฤษภาคม 2024 โดยย้ายการเปิดตัวของกลุ่มไปเป็นไตรมาสที่สี่ของปี ในเดือนพฤศจิกายน 2024 เอสเอ็มได้อัปเดตตารางงานเป็นครั้งสุดท้าย โดยเลื่อนการเปิดตัวของกลุ่มไปเป็นไตรมาสแรกของปี 2025
ในตอนท้ายของคอนเสิร์ตฉลองครบรอบ 30 ปีของเอสเอ็มที่ Gocheok Sky Dome เมื่อวันที่ 12 มกราคม มีการเล่นตัวอย่างเซอร์ไพรส์ซึ่งเปิดเผยชื่อวงและสมาชิกทั้งแปดคน แม้ว่าจะไม่ได้เปิดเผยชื่อแต่ละคนก็ตาม ตัวอย่างยังระบุด้วยว่าวงจะเปิดตัวในเดือนกุมภาพันธ์ 2025 วันต่อมา สื่อของเกาหลีใต้ รวมถึงMaeil Business Newspaper และ The Korea Economic Daily รายงานว่า ฮาตส์ทูฮาตส์ จะเปิดตัวในวันที่ 24 กุมภาพันธ์ โดยจะเริ่มโปรโมตในช่วงปลายเดือนมกราคม
การประกาศของกลุ่มมีผลดีต่อเอสเอ็มในตลาดหลักทรัพย์เกาหลีในวันถัดจากการเปิดเผย ฮาตส์ทูฮาตส์ หุ้นของเอสเอ็มปิดตลาดด้วยกำไร 4.5% จากวันซื้อขายก่อนหน้า การเติบโตยังคงดำเนินต่อไปในวันถัดมา เพิ่มขึ้นอีก 6.94%
ฮาตส์ทูฮาตส์คือเกิร์ลกรุปหน้าใหม่ของเอสเอ็ม นับตั้งแต่เอสปา เปิดตัวในปี 2020 และเป็นครั้งแรกนับตั้งแต่ผู้ก่อตั้งและผู้อำนวยการสร้าง อี ซู-มัน ลาออก ในปี 2023 ด้วยสมาชิก 8 คน นับเป็นเกิร์ลกรุปที่ใหญ่ที่สุดของเอสเอ็มตั้งแต่ เกิลส์เจเนอเรชัน เปิดตัวในปี 2007 ด้วยสมาชิก 9 คน นักวิจารณ์วัฒนธรรมป็อป Ha Jae-geun กล่าวว่ากลุ่มนี้จะเป็น "บททดสอบ" ของกลยุทธ์การผลิตภายในองค์กรของเอสเอ็ม 3.0 ที่นำมาใช้หลังจากที่ Lee ออกจากบริษัท
ประวัติ > 2025–ปัจจุบัน: บทนำและการเปิดตัวครั้งแรก

เมื่อวันที่ 31 มกราคม บัญชีอินสตาแกรมของ ฮาตส์ทูฮาตส์ ได้ถูกเปิดเผยต่อสาธารณะ ซึ่งได้เปิดเผยภาพชุดหนึ่ง ซึ่งเผยให้เห็นภาพของสมาชิกบางส่วนอย่างคร่าวๆ สมาชิกทั้งหมดถูกเปิดเผยเมื่อวันที่ 3 กุมภาพันธ์ เมื่อมีการปล่อยตัวอย่างของกลุ่มที่มีชื่อว่า "Chase Your Choice" บนช่องยูทูบ อย่างเป็นทางการของเอสเอ็ม และเปิดบัญชีโซเชียลมีเดียเพิ่มเติม การเปิดตัวครั้งแรกของกลุ่ม ซึ่งเป็น อัลบั้มเดี่ยวชื่อว่าThe Chase ได้รับการเปิดเผยในวันเดียวกัน และจะวางจำหน่ายในวันที่ 24 กุมภาพันธ์ The Chase จะประกอบด้วยเพลงสองเพลง ได้แก่ ซิงเกิลนำที่มีชื่อเดียวกัน และเพลงB-sideชื่อว่า "Butterflies" กำหนดการเปิดตัวได้ถูกเปิดเผยเมื่อวันที่ 4 กุมภาพันธ์ รวมถึงการประกาศเปิดตัวโชว์เคสที่ Yes24 Music Hall ในกรุงโซล ในวันที่วางจำหน่ายอัลบั้ม
กิจกรรมอื่น ๆ > การรับรอง

ในเดือนกุมภาพันธ์ 2025 เอสเอ็มเอนเตอร์เทนเมนต์ และ SAMG Entertainment ได้ร่วมมือกันเพื่อสร้าง IP ของ K-pop x ตัวละครโดยปล่อยเนื้อหาพิเศษของ Hearts2Hearts สินค้าและอื่น ๆ อีกมากมายด้วยCatch! Teenieping เมื่อวันที่ 24 กุมภาพันธ์ มีการประกาศว่า Hearts2Hearts จะเป็นส่วนหนึ่งของแคมเปญโครงการ 'SMGC' ซึ่งเป็นการร่วมมือกันระหว่าง เอสเอ็ม และ Mega MGC Coffee ต่อมาในวันนั้น Hearts2Hearts ได้รับเลือกให้เป็นนางแบบแคมเปญสำหรับนิทรรศการพิเศษฤดูใบไม้ผลิของผู้หญิงที่ Musinsa ซึ่งเป็นแพลตฟอร์มแฟชั่นที่ใหญ่ที่สุดในเกาหลี
สมาชิก

คาร์เมน (카르멘)
จีอู (지우) – หัวหน้าวง
ยูฮา (유하)
สเตลล่า (스텔라)
จูอึน (주은)
เอนา (에이나)
อีอัน (이안)
เยออน (예온)
ผลงานวิดีโอ > มิวสิกวิดีโอ

| ชื่อ | ปี | ผู้กำกับ | อ้างอิง |
| --- | --- | --- | --- |
| "The Chase" | 2025 | Rima Yoon (Rigend Film) |  |
รัชฟิล์มทีวี

| --- | --- |

ประเภท: ห้างหุ้นส่วนจำกัด
อุตสาหกรรม: โทรทัศน์
ก่อตั้ง: พ.ศ. 2508
สำนักงานใหญ่: 131/14-15 ถนนสุขุมวิท 7/1 แขวงคลองเตยเหนือ เขตวัฒนา กรุงเทพฯ 10110 
บุคลากรหลัก: พันเอก พยุง ฉันทศาสตร์โกศล  ชาญ มหสรรค์
ผลิตภัณฑ์: สื่อโทรทัศน์ ภาพยนตร์ ละคร เกมโชว์ รายการทั่วไป
รัชฟิล์ม ทีวี (อังกฤษ: Rush Film TV)  เป็นห้างหุ้นส่วนจำกัด ผู้ผลิตรายการโทรทัศน์ และภาพยนตร์โทรทัศน์ของไทยในอดีต  เริ่มก่อตั้งขึ้นเมื่อวันที่ 20 พฤศจิกายน พ.ศ. 2507 ดำเนินกิจการถึงปี พ.ศ. 2540 ก่อนยุติการผลิตโทรทัศน์ จนกระทั่งเลิกกิจการเมื่อวันที่ 27 พฤศจิกายน พ.ศ. 2557 และเสร็จการชำระบัญชีเมื่อวันที่ 28 กันยายน พ.ศ. 2560 มีผู้บริหารคือ พันเอก พยุง (พึ่งศิลป์) ฉันทศาสตร์โกศล และ ชาญ มหสรรค์
ประวัติ

รัชฟิล์มทีวีก่อตั้งเมื่อวันที่ 20 พฤศจิกายน พ.ศ. 2507 เริ่มทำธุรกิจการขายอุปกรณ์ถ่ายทำภาพยนตร์ ซึ่งเป็นที่มาของชื่อ "รัชฟิล์ม"  และผลิตรายการโทรทัศน์สารคดีท่องเที่ยว ต่อมาได้ติดต่อซื้อภาพยนตร์ชุดจากต่างประเทศ เช่น สหรัฐอเมริกา ฮ่องกง ญี่ปุ่น เข้ามาฉายทางสถานีวิทยุโทรทัศน์กองทัพบก (ช่อง 7 ขาว-ดำ, ช่อง 5)
รัชฟิล์มเริ่มสร้างภาพยนตร์ชุดระบบฟิล์ม 16 มม. ด้วยตนเองเพื่อฉายทางโทรทัศน์ในช่วงปี พ.ศ. 2510 - 2522 ผลงานที่สร้างชื่อเสียงคือ ชุมทางชีวิต, พิภพมัจจุราช และ หุ่นไล่กา มีโรงถ่ายทำรายการโทรทัศน์ของเอกชนเป็นแห่งแรกในประเทศไทย ตั้งอยู่ที่ซอยลาดพร้าว 64
ต่อมาได้ยกเลิกการผลิตภาพยนตร์โทรทัศน์เพื่อผลิตละครโทรทัศน์ด้วยระบบวิดีโอเทป แต่ไม่ประสบความสำเร็จเท่าที่ควร จึงหันมาผลิตรายการเกมโชว์ในช่วงเวลาไพรม์ไทม์ขึ้นในปี พ.ศ. 2527 คือ มาตามนัด ซึ่งเป็นที่กล่าวขวัญอย่างมาก จนถึงราวปี พ.ศ. 2540 ได้ยุติการผลิตรายการโทรทัศน์ทุกรูปแบบเนื่องจากสภาวะวิกฤติทางเศรษฐกิจ โดยผลงานที่ผ่านมาส่วนใหญ่ออกอากาศทางช่อง 5
รัชฟิล์มทีวีได้เลิกกิจการเมื่อวันที่ 27 พฤศจิกายน พ.ศ. 2557 และเสร็จการชำระบัญชีเมื่อวันที่ 28 กันยายน พ.ศ. 2560 โดยในส่วนโรงถ่ายได้ถูกรื้อทิ้งไปก่อนหน้านี้แล้ว ขณะที่ทายาทรัชฟิล์ม คือ ละลิตา ฉันทศาสตร์โกศล ไปเป็นนักเขียนบทละครโทรทัศน์ให้กับช่อง 3 และกันตนา